## Odluka o mjerama za sređivanje imovinskopravnoga, geodetskokatastarskoga i gospodarskoga stanja u dolini rijeke Neretve

### NN 126/2000 (15.12.2000.), Odluka o mjerama za sređivanje imovinskopravnoga, geodetskokatastarskoga i gospodarskoga stanja u dolini rijeke Neretve

# VLADA REPUBLIKE HRVATSKE

2336

Na teme­lju članka 30. stavka 2. Zakona o Vladi Republike Hrvatske
(»Narodne novine«, br. 101/98 i 15/2000), Vlada Republike Hrvatske je na
sjednici održanoj 7. prosinca 2000. godine donijela

## ODLUKU

### O MJERAMA ZA SREĐIVANJE IMOVINSKOPRAVNOGA, GEODETSKOKATASTARSKOGA I GOSPODARSKOGA STANJA U DOLINI RIJEKE NERETVE

I.

Radi sređiva­nja sveukupnoga imovinskopravnoga, geodets­ko­katastarskoga
i gospodarskoga sta­nja u dolini rijeke Neretve, nadležna tijela državne uprave
i jedinica lokalne uprave i sa­mo­uprave te druga tijela i određene pravne
osobe poduzet će ovom Odlukom utvrđene žurne, sustavne i ostale mjere.

Dolina rijeke Neretve, u
smislu ove Odluke, obuhvaća pod­ru­čja gradova Metković, Opuzen i dio područja
grada Ploče te dije­love područja općina Slivno, Pojezerje, Kula Norinska i Zažab­lje,
i to s­ljedeće katastarske općine: Opuzen, Komin i Metković, kao i dijelove
područja katastarskih općina: Plina (područje nase­lja Rogotin), Slivno (područje
nase­lja Vlaka, Tuštevac, Pižinovac, Lovorje, Lučine, Miha­lj, Otok, Blace,
Duba, Kremena, Raba, Komarna, Duboka, Klek i Trn), Dobra­nje (područja nase­lja
Bijeli Vir), Vido­nje (područja nase­lja Mlinište, Mislina i Ba­džula), Vid
(područje nase­lja Vid i Prud) i Struge (područje nase­lja Kobi­ljača i Otrić-Seoci),
sveukupne površine oko 18000 ha.

A) ŽURNE MJERE

II.

Radi učinkovitog sprječava­nja protuzakonitog i samovo­ljnog prisvaja­nja,
iskorištava­nja i devastira­nja po­ljoprivrednog zem­ljišta i javnoga vodnog
dobra u vlasništvu Republike Hrvatske te vod­nog i pomorskog dobra i prirodnog
okoliša, Ministarstvo unutar­njih poslova i nadležne inspekcijske službe žurno će
pojačati nadzor u dolini rijeke Neretve, kako bi pravodobno otkrili i zap­rije­čili
takvo djelova­nje, te protiv počinite­lja podnijeti odgova­raju­će kaznene,
odnosno prekršajne prijave.

Ministarstvo unutar­njih poslova i nadležne inspekcijske služ­be će
podnijeti kaznene, odnosno prekršajne prijave i protiv svih dosadaš­njih poznatih
počinite­lja djela iz stavka 1. ove točke, protiv kojih pokreta­nje kaznenog
postupka, odnosno prekršajnog postupka nije zastarjelo.

Predmete kojima su poči­njene protuzakonitosti iz stavka 1. ove točke
(rovokopače, kamione i druge strojeve i naprave), Ministarstvo unutar­njih
poslova i nadležne inspekcijske službe oduzet će, u skladu sa zakonom. U tu
svrhu mogu koristiti usluge meha­ničara odgovarajuće struke i vučnih službi.

Radi obav­lja­nja poslova iz stavka 1. ove točke Ministarstvo unutar­njih
poslova osigurat će dovo­ljan broj terenskih ili sličnih vozila kako za
vlastite potrebe, tako i za potrebe nadležnih inspekcijskih službi.

III.

Radi sprječava­nja protuzakonitoga dava­nja u zakup po­ljoprivrednog zem­ljišta
u vlasništvu Republike Hrvatske od strane gradskih i općinskih tijela na području
doline rijeke Neretve, Ministarstvo pravosuđa, uprave i lokalne samouprave žurno
će provesti upravni nadzor nad zakonitošću rada i postupa­nja grad­skih i općinskih
tijela vezanog za dava­nje u zakup po­ljo­priv­rednog zem­ljišta u dolini
rijeke Neretve. U tu svrhu zatražit će od nad­ležnih gradskih i općinskih
tijela izvješća, podatke i druge obavijesti, te će poduzeti i druge odgovarajuće
mjere u skladu sa zakonom. Podatke o odlukama gradskih i općinskih tijela te o
sklop­ljenim ugovorima o dava­nju po­ljoprivrednog zem­ljišta u zakup protivno
odredbama Zakona o po­ljoprivrednom zem­ljištu (»Narodne novine«, br. 54/94 –
pročišćeni tekst, 48/95, 19/98 i 105/99), Ministarstvo pravosuđa, uprave i
lokalne samouprave dostavit će Državnom pravobranite­ljstvu Republike Hrvatske.

Državno pravobranite­ljstvo Republike Hrvatske žurno će pokrenuti sudske
postupke radi ponište­nja svih protuzakonito sklop­ljenih važećih ugovora o
zakupu po­ljoprivrednog zem­ljišta u vlasništvu Republike Hrvatske na području
doline rijeke Neretve te će zapriječiti produ­lje­nje takvih ugovora ulažući
pravna sredstva protiv odluka gradskih i općinskih tijela i pokrećući sudske
postupke za ponište­nje tih ugovora.

Radi sprječava­nja le­galizacije protuzakonitih rad­nji na javnom vodnom
dobru (građe­nje i drugi zahvati), Državno pravo­bra­nite­ljstvo Republike
Hrvatske će, u surad­nji s Državnom upravom za vode, pokrenuti odgovarajuće
sudske postupke.

IV.

Povjerenstvo za zakup Dubrovačko-neretvanske
županije iz članka 36. Zakona o po­ljoprivrednom zem­ljištu će, u surad­nji s
Državnim pravobranite­ljstvom Dubrovačko-neretvanske županije, žurno, od Općinskog
suda u Metkoviću i Općinskog suda u Pločama, Područnoga ureda za katastar u
Dubrovniku – Ispostave u Metkoviću i Ispostave u Pločama, trgovačkog društva
»Neretva« d.d. iz Opuzena – u stečaju, trgovačkog društva »Poduh« d.d. iz
Metkovića i na drugi način pribaviti vlasničkopravne i posjedovne (katastarske)
podatke i isprave o po­ljoprivrednom zem­ljištu u dolini rijeke Neretve koje je
u vlasništvu Republike Hrvatske.

V.

Sve po­ljoprivredno zem­ljište u dolini rijeke Neretve, koje je u vlasništvu
Republike Hrvatske, nadležna tijela će dati u zakup, u skladu sa Zakonom o po­ljoprivrednom
zem­ljištu.

Ako je ponudu za zakup iste površine po­ljoprivrednog zem­ljišta
podnijelo više natjecate­lja, red prvenstva imaju, pod uvjetom da prihvate
najvišu postignutu cijenu na natječaju:

Zakupoprimci teme­ljem članka 13. Zakona o po­ljop­rivred­nom zem­ljištu,
kao i posjednici bez ikakvog pravnog akta na povr­šinama koje već koriste i to:

1.1. razvojačeni nezaposleni hrvatski branite­lji,

1.2. nezbrinuti djelatnici tvrtke »Neretva« d.d., u stečaju,

1.3. ostali nezaposleni građani.

Za sve tri navedene kate­gorije natjecate­lja podrazumijeva se da
spadaju u domicilno stanovništvo.

B) SUSTAVNE MJERE

VI.

Državna uprava za vode i Ministarstvo pomorstva, prometa i veza će, u
roku od 30 dana od dana stupa­nja na snagu ove Odluke, sporazumom utvrditi crtu
razgraniče­nja kopnenih voda i voda mora. Granicu pomorskog i vodnog dobra na
vodotocima i kanalima spojenim s morem, koji ne budu obuhvaćeni spomenutim
sporazumom, utvrdit će Povjerenstvo za utvrđiva­nje granica pomorskog dobra, u čijem
sastavu će biti i predstavnik Državne uprave za vode i Hrvatskih voda.

Ministarstvo po­ljoprivrede i šumarstva će u surad­nji s Državnom
upravom za vode, Ministarstvom zaštite okoliša i prostornog uređe­nja i Dubrovačko-neretvanskom
županijom, prikupiti sve do­stupne podloge (projekte itd.) o dosad izgrađenim i
planiranim melioracijskim sustavima u dolini rijeke Neretve kao i ostalim izgrađenim
i planiranim vodnim građevinama, i utvrditi moguć­nosti i potrebu za dodatnim
zahvatima radi dobiva­nja novih povr­šina obradivoga po­ljoprivrednog zem­ljišta
ili poveća­nja kvalitete postojeće­ga. Ako postoji mogućnost i potreba sačinit će
plan, u roku od šest mjeseci od dana stupa­nja na snagu ove Odluke.

Državna uprava za vode će, u skladu sa Sporazumom iz stavka 1. ove točke
i planom iz stavka 2. ove točke, te na teme­lju drugih podataka i podloga koje će
joj, na ­njezin zahtjev, dostaviti Državna geodetska uprava i druga tijela državne
uprave, pristupiti određiva­nju granice vodnog dobra u dolini rijeke Neretve.

VII.

Državna geodetska uprava će, u sporazumu s Ministarstvom pravosuđa,
uprave i lokalne samouprave, donijeti odluku o katastarskoj izmjeri
katastarskih općina na području doline rijeke Neretve, te će provesti
katastarsku izmjeru i izraditi katastarske operate najkasnije do 31. prosinca
2004. godine.

Državna geodetska uprava će odmah pristupiti pripremama za izvrše­nje
katastarske izmjere iz stavka 1. ove točke. Redoslijed izmjere katastarskih općina
provodit će se prema veličini površina po­ljoprivrednog zem­ljišta u vlasništvu
Republike Hrvatske, od­nos­no s­ljedećim redoslijedom katastarskih općina:
Opuzen, Ko­min, Plina, Slivno, Metković, Dobra­nje, Vido­nje, Vid i Struge.

VIII.

Radi provedbe katastarske
izmjere iz točke VII. ove Odluke, Državna geodetska uprava će prikupiti sve
potrebne podatke i podloge od nadležnih sudova, nadležnih tijela državne uprave
i određenih pravnih osoba, te će s pravnim i fizičkim osobama ovlaštenim za
obav­lja­nje geodetskih poslova sklopiti ugovore o izvedbi pojedinih radova
vezanih za katastarsku izmjeru.

Ministarstvo pomorstva, prometa i veza, Ministarstvo po­ljo­priv­rede i šumarstva,
Ministarstvo zaštite okoliša i prostornog uređe­nja, Ministarstvo kulture,
Ministarstvo pravosuđa, uprave i lokalne samouprave, Državna uprava za vode i
Povjerenstvo za zakup, te Hrvatske vode, Hrvatske šume i Hrvatska uprava za
ceste dužni su, u roku od dva mjeseca od dana stupa­nja na snagu ove Odluke, Državnoj
geodetskoj upravi dostaviti sve podatke i podloge kojima raspolažu, a koji su
potrebni za provedbu katastarske izmjere u dolini rijeke Neretve, te surađivati
s Državnom geo­detskom upravom o označava­nju po­ljoprivrednog i drugog zem­ljišta
u vlasništvu Republike Hrvatske, kao i pomorskog i vodnog dobra, i u obav­lja­nju
drugih poslova katastarske izmjere. U provedbi katastarske izmjere u dolini
rijeke Neretve, s Državnom geodetskom upravom dužna su surađivati i ostala
tijela državne uprave i jedinica lokalne uprave i samouprave te Državno pravo­branite­ljstvo
Republike Hrvatske.

IX.

Istodobno s katastarskom izmjerom i izradbom katastarskih operata iz točke
VII. ove Odluke, Ministarstvo pravosuđa, uprave i lokalne samouprave će
pokrenuti postupak osniva­nja, obnav­ljanja i preoblikova­nja zem­ljišnih k­njiga
u EOP – zem­ljišnu k­njigu u Općinskom sudu u Metkoviću i Općinskom sudu u Pločama
za katastarske općine iz točke I. stavka 2. ove Odluke.

U postupku sređiva­nja zem­ljišnok­njižnog
sta­nja u dolini rije­ke Neretve:

– Ministarstvo pravosuđa,
uprave i lokalne samouprave vodit će brigu i nadzor nad pravodobnim i urednim
radom zem­ljišno-
k­nji­žnih sudova te će im za tu svrhu osigurati potrebna sredstva i kadrove,

– Državno pravobranite­ljstvo
Republike Hrvatske, u surad­nji s Povjerenstvom za zakup, vodit će pojačanu
brigu o zaštiti imovinskopravnih interesa Republike Hrvatske.

Cjelokupni posao osniva­nja,
obnav­lja­nja i preoblikova­nja zem­ljiš­njih k­njiga u Općinskom sudu u
Metkoviću i Općinskom sudu u Pločama te sređiva­nja zem­ljišnok­njižnog sta­nja
u dolini rijeke Neretve mora biti dovršen do 31. prosinca 2004. godine.

X.

Radi sređiva­nja sveukupnih
gospodarskih odnosa i naj­op­timalnije­ga korište­nja po­ljoprivrednog zem­ljišta
u dolini rijeke Neretve, Ministarstvo po­ljoprivrede i šumarstva će, do 30. lip­nja
2001. godine, izraditi i Vladi Republike Hrvatske predložiti pro­gram
gospodarskog korište­nja po­ljoprivrednog zem­ljišta u dolini rijeke Neretve,
koje je u vlasništvu Republike Hrvatske.

XI.

Za provedbu mjera iz ove
Odluke u državnom proračunu Republike Hrvatske i proračunima jedinica lokalne
samouprave i uprave osigurat će se ukupno 40.500.000,00 kuna, i to:

1. u 2001. godini:

– za Državnu geodetsku upravu
(za pokriće troškova katastarske izmjere i izradbe katastarskih operata te troškova
korište­nja usluga pravnih i fizičkih osoba ovlaštenih za obav­lja­nje
geodetskih poslova) – 13.600.00,00 kuna,

– za Ministarstvo pravosuđa, uprave i lokalne samouprave (za pokriće troškova
osniva­nja, obnav­lja­nja i preoblikova­nja zem­ljišnih k­njiga: troškovi
zaposlenih i materijalni troškovi te troškovi oprema­nja z.k. odjela informatičkom
opremom, školova­nja z.k. djelatnika i tehničke pomoći) – 2.000.000,00 kuna;

2. u 2002. godini:

– za Državnu geodetsku upravu (za pokriće troškova katastarske izmjere i
izradbe katastarskih operata te troškova korište­nja usluga pravnih i fizičkih
osoba ovlaštenih za obav­lja­nje geodetskih poslova) – 10.200.000,00 kuna,

– za Ministarstvo pravosuđa, uprave i lokalne samouprave (za pokriće troškova
osniva­nja, obnav­lja­nja i preoblikova­nja zem­ljišnih k­njiga: troškovi
zaposlenih i materijalni troškovi te troškovi oprema­nja z.k. odjela informatičkom
opremom, školova­nja z.k. djelatnika i tehničke pomoći) – 1.500.000,00 kuna;

3. u 2003. godini:

– za Državnu geodetsku upravu (za pokriće troškova kata­s­tar­ske
izmjere i izradbe katastarskih operata te troškova korište­nja usluga pravnih i
fizičkih osoba ovlaštenih za obav­lja­nje geodetskih poslova) – 5.100.000,00
kuna,

– za Ministarstvo pravosuđa, uprave i lokalne samouprave (za pokriće troškova
osniva­nja, obnav­lja­nja i preoblikova­nja zem­ljišnih k­njiga: troškovi
zaposlenih i materijalni troškovi te troškovi oprema­nja z.k. odjela informatičkom
opremom, školova­nja z.k. djelatnika i tehničke pomoći) – 1.500.000,00 kuna;

4. u 2004. godini:

– za Državnu geodetsku upravu (za pokriće troškova katastarske izmjere i
izradbe katastarskih operata te troškova korište­nja usluga pravnih i fizičkih
osoba ovlaštenih za obav­lja­nje geodetskih poslova) – 5.100.000,00 kuna,

– za Ministarstvo pravosuđa, uprave i lokalne samouprave (za pokriće troškova
osniva­nja, obnav­lja­nja i preoblikova­nja zem­ljišnih k­njiga: troškovi
zaposlenih i materijalni troškovi te troškovi oprema­nja z.k. odjela informatičkom
opremom, školova­nja, z.k. djelatnika i tehničke pomoći) – 1.500.000,00 kuna.

C) OSTALE MJERE

XII.

Radi sređiva­nja imovinskopravnog sta­nja u dolini rijeke Neretve, ovlašćuje
se Državno pravobranite­ljstvo Republike Hrvat­ske da, u postupcima koji se
vode pred Uredom za imovinskopravne poslove Dubrovačko-neretvanske županije –
Ispostava Met­ković radi ponište­nja rješe­nja o eksproprijaciji po­ljopriv­rednog
zem­ljišta u kompleksu Koševo k.o. Metković i kompleksu Luka k.o. Komin i k.o.
Opuzen, s prijaš­njim vlasnicima toga zem­ljišta sklopi nagodbe, u skladu s
postojećim mogućnostima vraća­nja izvla­štenoga po­ljoprivrednog zem­ljišta, s
obzirom da je uslijed pro­vedene melioracije i uređe­nja javnih putova sma­njena
ukupna površina toga zem­ljišta i ujedno pobo­ljšana ­nje­gova kakvoća.

Prigodom vraća­nja po­ljoprivrednog
zem­ljišta prijaš­njim vlas­ni­cima, razmjerno će se sma­njiti površina koja
otpada na povr­šine obuhvaćene odvodnim kanalima i javnim putovima, te će se
nastojati više katastarskih čestica prijaš­njih vlasnika objediniti na jednom
mjestu, u pravilu onom na kojem se nalazila najveća, od­nosno najviše čestica
prijaš­nje­ga vlasnika.

XIII.

Ova Odluka stupa na snagu danom objave u »Narodnim novinama«.

Klasa: 940-01/00-03/07
Urbroj: 5030109-00-4
Zagreb, 7. prosinca 2000.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Odluka, NN 126/2000-2336